ភូមិកំពង់ភ្លុក

​
ភូមិកំពង់ភ្លុក ជាភូមិមួយដែលសិ្ថតនៅតំបន់លិចទឹកទន្លេសាប នាខេត្តសៀមរាប។ កំពង់​ភ្លុក​ រួម​ឡើង​ដោយ​ភូមិ​ចំនួន​ បី ចូល​គ្នា​ស្ថិត​ក្នុង​ បឹងទន្លេសាប ដែល​មាន​ចំងាយ​ប៉ុន្មាន​ប្រហែល ៣០ គម ពី​ខេត្ត​សៀមរាប នៃ​ប្រទេស​កម្ពុជា ដែល​ហ៊ុមព័ទ្ធ​ដោយ​ដើម​កោងកាង​លិច​ទឹក ដែលដើម​កោងកាង​ទាំង​នោះ គឺ​ជា​ជម្រក​សត្វព្រៃ​ច្រើន​ប្រភេទ។​ 

​
ដោយមើលឃើញពីសក្តានុពលលើវិស័យទេសចរណ៍នៅក្នុងឃុំកំពង់ភ្លុក នៅឆ្នាំ២០១៣ លោកមេឃុំកំពង់ភ្លុក និងគណៈកម្មការសហគមន៍នេសាទ បានសហការជាមួយសមាជិករបស់ខ្លួន បង្កើតជាសមាគមសហគមន៍ទេសចរណ៍ធម្មជាតិកំពង់ភ្លុក ។​ 

ក្នុង​បឹង​ទន្លេសាប​សំបូរ​ដោយ​បក្សី​ទឹក​ច្រើន​ជាង ១០០ ប្រភេទ និង មាន​ត្រី​​ចំនួន​ច្រើន​ជាង ២០០ ប្រភេទ ​រួម​ទាំង​ក្រពើ អណ្ដើក ស្វា ភេ ទៀត​ផង។ នៅ​ខែ​វស្សា​​ផ្ទៃ​ទឹក​បឹង​ទន្លេសាប​មាន​ទំហំ​ដល់​ទៅ ១២ ០០០ គីឡូម៉ែត្រ​ក្រឡា តែ​នៅ​ខែ​ប្រាំង​វិញ​មាន​ទំហំ​ត្រឹម​តែ ២៥០០ គីឡូម៉ែត្រ​ក្រឡា​តែ​ប៉ុណ្ណោះ។ នៅ​រដូវ​ប្រាំង​ផ្ទះ​របស់​ពួក​គេ​នៅ​លើ​គោក ដូច្នេះ​ហើយ​ពួក​គេ​ត្រូវ​តែ​ធ្វើ​ផ្ទះ​បណ្ដោះអាសន្ន​​តាម​ទឹក​ដែល​ស្រក​ទៅ​នោះ តែ​នៅ​ខែ​វស្សា​នៅ​ពេល​ទឹក​ឡើង​​ពួក​គេ​ប្ដូរ​ទីលំនៅ​មក​រស់នៅ​ផ្ទះ​ពួក​គេ​វិញ ព្រោះ​ទឹក​បឹង​បាន​ឡើង មក​ដល់​ និង លិច​ដល់​ភូមិ​របស់​ពួក​គេ។​​

អំពីទីតាំងភូមិសាស្រ្ត 
         សហគមន៍កំពង់ភ្លុក ស្ថិតនៅក្នុងស្រុកប្រាសាទបាគង ខេត្តសៀមរាបហើយមានព្រំប្រទល់ជាប់៖ 

-   ខាងជើង៖ ជាប់នឹងឃុំមានជ័យ 

-   ខាងត្បូង៖ ជាប់នឹងបឹងទន្លេសាប 

-   ខាងកើត៖ ជាប់នឹងឃុំកំពង់ឃ្លាំង ស្រុកសូទ្រនិគម 

-   ខាងលិច៖ ជាប់នឹងឃុំកណ្តែក និងសង្កាត់ចុងឃ្លៀស ក្រុងសៀមរាប ។ 

         ឃុំកំពង់ភ្លុកមានផ្ទៃដីសរុប ២៤៨០០ហិចតា និងមានភូមិចំនួន ០៣ រួមមាន៖ ភូមិត្នោតកំបុត ភូមិគោកក្តុល និងភូមិដីក្រហម ។ ហើយមានចម្ងាយប្រមាណ៣០គីឡូម៉ែត្រពីទីរួមខេត្តសៀមរាប និងចម្ងាយពីស្រុកប្រាសាទបាគងប្រមាណ១៤គីឡូម៉ែត្រ ។ ភ្ញៀវទេសចដែលមកកម្សាន្តអាចធ្វើដំណើរតាមរថយន្ដ រម៉ក ឬម៉ូតូដោយប្រើរយៈពេល៥០នាទីពីទីរួមខេត្តមកដល់ចំណតទូក និងប្រើពេលប្រហែល   ២០នាទី ទើបដល់សហគមន៍កំពង់ភ្លុក ។

ស្ថានភាពប្រជាជន 
នៅក្នុងឃុំកំពង់ភ្លុកមានភូមិចំនួន ៣ ភូមិគឺ ភូមិត្នោតកំបុត ដីក្រហម គោកក្តុល យោងតាមស្ថិតិប្រជាពលរដ្ឋក្នុងឆ្នាំ២០២០ នៅក្នុងឃុំកំពង់ភ្លុក មានគ្រួសារចំនួន ៩៩៧ គ្រួសារ ប្រជាពលរដ្ឋសរុបមានចំនួន ៣៨០៥ នាក់ (ស្រី ១៩២១ នាក់) ហើយប្រជាជននៅតំបន់ជាជនជាតិខ្មែរសុទ្ធ។ ប្រជាជន៩៨ភាគរយជាអ្នកនេសាទត្រីនិង ភាគតូចជាម្ចាស់កសិដា្ឋនចិញ្ចឹមត្រីឬក្រពើ និងភាគតូចផ្សេងទៀតលក់ដូរលក្ខណៈតូចតាច។
ការធ្វើដំណើររបស់អ្នកភូមិនៅទីនោះគឺប្រព្រត្តិបានកោយការប្រើទូក និងកាណូតតូចៗ។ ចំណែកឯការសាងផ្ទះវិញ អ្នកស្រុកនេះបានសាងសងផ្ទះអណ្តែតទឹកឬ ផ្ទះដែលខ្ពស់ ខ្លះខ្ពស់រហូតដល់១២ម ដើម្បីការពារលិចទឹកនៅរដូវវស្សា។ ផ្ទះនោះទៀតសោតមានសរសរច្រើនហើយខ្វាត់ខ្វែងប្រទាក់គ្នា ការសង់បែបនវដើម្បីការពារការបោកពីខ្យល់ព្យុះខ្លាំងដែលភាគច្រើនកើតមាននៅរដូវភ្លៀង។

និយាយពីកូនក្មេងពួកគេមានសាលារៀន​ នៅទីនោះសា្រប់ដែលសាលានោះមានលក្ខពះដូចជាទូកធំម្យ៉ាងដែលសង់សំរាប់សិស្សានុសិស្សបឋមសិស្សា​ និងមានដល់អនុវិទ្យាល័យផង។
ក្មេងៗចាប់ផ្តើមចេះហែលទឹកនៅអាយុប្រហែល៣ឆ្នាំឡើងទៅ ព្រោះពួកគេរស់ជាមួយនិងទឹកស្រាប់ រហូតដល់អាយុ៧ឆ្នាំពួកគេមានជំនាញខាងហែលទឹកយ៉ាងស្ទាត់ជំនាញ។

ចំពោះការរស់នៅជាសង្គមវិញ អ្នកស្រុកកំពង់ភ្លុកមានការប្រាស្រ័យទាក់ទងជាយួយនិង អ្នកនៅដីគោគជាហូរហែរដោយការជួញដូរត្រីស្រស់ឬត្រីងៀតជាមួយម៉ូវដើម្បីយកទៅលក់បន្តនៅទីផ្សារឯទៀតនៅសៀមរាប។

ជីវិតអ្នកនេសាទត្រីនៅកំពង់ភ្លុក 
ការងារដូចជាអ្នកមានអាជីពផ្សេងៗដែរ តែខុសគ្នាត្រង់ថា អ្នកនៅកំពង់ភ្លុកធ្វើការនៅលើទឹកជារៀងរាល់ថ្ងៃ​ ហើយជីវិតមានការមមារញឹកណាស់ដែរ។
ជីវិតជាអ្នកនេសាទត្រី វាមានលក្ខណៈល្អត្រង់ថា ត្រីនៅទន្លេរសាបមានច្រើនហើយ មនុស្សនៅខេត្តសៀមរាបនិយមបរិភោគត្រី​ ច្រើន​ ដែលធ្វើឲ្យមានតម្រូវការកាន់តែច្រើននិងនំាឲ្យជិវិតអ្នកនៅភូមិកំពង់ភ្លុកកាន់តែធូរធារឡើងៗ។

ការទាក់ទាញភ្ញៀសទេសចរណ៍ 
កំពង់ភ្លុកជាភូមិដែលលិចទឹកតែដោយសារលក្ខណៈពិសេសរបស់ភូមិដែលមានទីតាំងនៅលើទឹកនិងទេសភាពភូមិដែល ជាទីទាក់ទាញដ់ភ្ញៀវទេសចរណ៍អន្តរជាតិយ៉ាងច្រើន។ ទេសចរណ៍នៅកំពង់ភ្លុកជាទេសចរណ័ ធម្មជាតិនិងវប្បធម៌ដែលមានទាំងការកំសាន្តតាមភូមិលិចទឹក ដែលមានផ្ទះអណ្តែតលើទឹកនិងការទស្សនានូវ សត្វព្រៃតាមដងទន្លេរសាបនៅព្រែរនាម។
ការទស្សនាតាមព្រៃរនាមធ្វើឲ្យអារម្មរណ៍របស់ភ្ញៀវទេសចរណ៍មានភាពស្រស់ថ្លា។ ព្រោះទីនោះមានសត្វបក្សីដ៏ច្រើនប្រភេទ និងប្រភេទសត្វល្មូនមានដូចជាពស់ ក្រពើ អណ្តើក និងប្រភេទត្រីធំៗជាបច្រើនប្រភេទទៀត។

ដែលនេះជាជំនួយដល់ការអភិវឌ្ឍន៍ជីវភាពប្រជាជនដែលរស់នៅក្នុងភូមិនោះ។

កំពង់ភ្លុក

ខេត្តសៀមរាប